и по отношение на основните суровини, използвани за производството на разглеждания продукт, например дали спрямо тях не са наложени ограничения на износа. Освен това по време на разследването е била налице достатъчна възможност за всички страни да коментират целесъобразността на потенциалните представителни държави, разгледани от Комисията. По-специално Комисията публикува две бележки към досието относно целесъобразността на възможните представителни държави и предварителен избор на подходяща държава за разследването. Тези бележки се предоставят на разположение на всички страни, за да могат те да представят своите коментари. В този случай ПКНР и всички други страни също така са имали възможност да представят твърдения и доказателства, че евентуалните разглеждани представителни държави са били засегнати от значителни нарушения и следователно не са били подходящи за разследването.
 (58)
 Комисията отбеляза, че съгласно член 2, параграф 6а, буква б) от основния регламент потенциалното въздействие на един или повече от елементите, показващи нарушения, изброени в тази разпоредба, се анализира по отношение на цените и разходите в страната на износа. Структурата на разходите и механизмите за формиране на цените на други пазари, като например предполагаемата финансова подкрепа, предоставяна в ЕС, нямат никакво значение в контекста на настоящата процедура (дори ако са налице quod non (5)). Следователно твърдението е неоснователно и беше отхвърлено.
 (59)
 Xiamen Xiashun представи редица коментари във връзка с наличието на значителни нарушения.
 (60)
 Първо, Xiamen Xiashun отбеляза, че в съображение 97 от регламента за временните мерки се прави позоваване на статия в интернет, според която Xiamen Xiashun рекламира активно партийното изграждане и работата на синдикалните организации. Xiamen Xiashun коментира, че тази статия следва да се тълкува единствено в смисъл, че Xiamen Xiashun улеснява възможността за своите работници от синдикалните организации, независимо дали са членове на партията или не, да извършват дейностите си в рамките на дружеството. Xiamen Xiashun подчерта обаче, че изразът „вземане на решения“ не означава, че членовете на партията или на синдикалните организации участват в управлението на дружеството или в определянето на цените при закупуването на суровините или при продажбите на продуктите. Поради това не следва да се прави извод за държавен контрол или нарушение на пазара въз основа на тези изрази.
 (61)
 Освен това Xiamen Xiashun възрази срещу констатациите, направени от Комисията в съображение 97 от регламента за временните мерки, като поясни, че фактът на присъствие на членове на партията в дружеството, не означава, че те го контролират. Xiamen Xiashun отбеляза, че е длъжно по закон да позволи на членове на партията да организират дейности по партийно изграждане, но това не означава, че членовете на партията имат влияние върху дружеството. То добави, че всяко лице има право да изповядва религия или да членува в партия по свой избор и това не оказва въздействие върху управлението на дружеството. Освен това то подчерта, че фактът, че се организират дейности по партийно изграждане в дружеството, не означава, че сред ръководството на дружеството има членове на Китайската комунистическа партия (ККП). Накрая Xiamen Xiashun поясни, че преводът на Комисията на „партийно изграждане“ е грешен и че дейностите на членовете на ККП в дружеството са свързани главно с изучаване